C dans l'air

***C dans l'air*** a zo un abadenn-skinwel bemdeziek gall, enni divizoù skignet war-eeun bep abardaez eus al Lun d'ar Gwener war-dro 5e 45 war La Cinquième, deuet da vezañ France 5, abaoe ar 17 a viz Gwengolo 2001.

Produet eo an abadenn gant Maximal Productions, ha kinniget e vez gant Caroline Roux hag Axel de Tarlé. Gant Yves Calvi e voe kinniget etre 2001 ha 2016.

## Pennreolenn an abadenn
Dindan 65 minutenn e vez komzet eus sujedoù ar c'heleier hag an nevezenti dre ar bed (politikerezh, kevredigezh, ekonomiezh...). War ar bladenn skinwel e vez eus tri betek c'hwec'h den arbennik war ar sujed hag a zo pedet, gante alioù disheñvel evit ma c'hellfe chom neptu an tabut. Teir c'helaouadenn a vez e-pad an abadenn evit skeudennaouiñ sujed ha tabut an deiz.

Pedet e vez ar bellarvesterien da gas goulennoù dre internet pe dre SMS e-pad an abadenn. Goude pep kelaouadenn e vez kemeret ur goulenn kaset gant an arvesterien. Ar pemzek munutenn ziwezhañ a vez gouestlet evit respont d'ar goulennoù dibabet er re kaset gant an dud.

En un doare digoust e vez adskignet an abadenn war lec'hienn internet France 5 e-pad ur sizhunvezh goude ar skignadur orin. Aotreet e vez ivez an dud da adimplijout an abadenn er skolioù.

## Skignadur
Skignet e vez an abadenn eus al lun d'ar Gwener tro 5e45 war France 5, hag adskignet tro 10e30 ha diouzh mintin goude tro 6e. Posupl eo ivez mont da welet an abadenn war lec'hienn internet France 5 e-pad ur sizhunvezh.

War-eeun e vez an abadenn, ha padout a ra 65 munutenn.

## Istor
E miz Gouere 2006 e oa Thierry Guerrier (eilrener France Info e oa d'ar mare-se) oc'h erlec'hiañ Yves Calvi evit kinnig *C dans l'air*.

E distro-skol miz Gwengolo 2006 e kuitaas Thierry Guerrier France Info evit dont da vezañ *joker* Yves Calvi, ez ofisiel, pa ginnige hemañ *[[Mots croisés (abadenn)|Mots croisés]]* war France 2 (bep pemzektez d'al Lun) pe e-pad e vakañsoù.

D'ar 25 a viz Gwengolo 2006 e lidas an abadenn *C dans l'air* he 1 000 niverenn. D'an  e voe skignet an abadenn niverenn , gant tem gwallzarvoud karr-nij ar prezidant polonat e Smolensk ha Polonia.

### Rekordoù deglev
Rekord deglev *C dans l'air* a voe d'an 3 a viz Mae 2007 gant un abadenn gouestlet d'an tabut etre div dro an dilennadeg evit ar prezidant gall e 2007. 1,7 milion a dud o doa sellet ouzh an abadenn-se, da lavaret eo 16,8% eus al lodennoù marc'had.

D'ar 14 a viz Here 2009 e voe un deglev mat-tre gant an abadenn anvet *« Sarko & fils »*, diwar-benn an afer Jean Sarkozy. Hervez Médiamétrie e oa 1,39 milion a dud o sellet ouzh an abadenn, da lavaret eo 13% eus an dud dirak o skinwel.

## An dodennoù
En abadenn ez eus kaoz eus holl sujedoù pouezus ar c'heleier gall hag etrevroadel, gant un ersavusted efedus. Ar sujedoù-se a zo liesseurt-tre :
* politikerezh gall ;
* keleier etrevroadel (brezel, politikerezh, gwallreuz denegour, naturel, ekologel…) ;
* ekonomiezh (dilabour, kresk, diloc'h, priz ar petrol…) ;
* kevredigezh (eurediñ, advugelañ, relijion, vakañsoù, teknologiezhioù nevez…) ;
* surentez, justis ;
* sport.

## An dud pedet
En abadenn e vez tud o tont alies evit komz eus sujed-mañ-sujed. Setu ul listenn eus ul lodenn eus an dud-se hervez an temoù :

; War ar politikerezh gall 
* Raphaëlle Bacqué
* Christophe Barbier
* Roland Cayrol
* Renaud Dély
* Eric Dupin
* Pierre Giacometti
* Jean-François Kahn
* Pascal Perrineau
* Dominique Reynié
; War ar Reter-Kreiz
* Antoine Basbous
* Antoine Sfeir
; War Afrika
* Antoine Glaser
* Stephen Smith
; War ar brezelioù hag ar bec'hioù
* Pascal Boniface
* Yves Bonnet
* Eric Denécé
* Frédéric Encel
* Roland Jacquard
* Jean-Dominique Merchet
* Bruno Tertrais
* Pierre Servent
; War Stadoù-Unanet Amerika
* André Kaspi
* Nicole Bacharan
* François Clémenceau
* Vincent Michelot
; War Rusia
* Pierre Lorrain
* Aude Merlin
* Jacques Sapir
; War an ekonomiezh
* Elie Cohen
* Philippe Frémeaux
* Michel Godet
* Bernard Maris
* Jacques Marseille
* Jacques Percebois
* Marc Touati
; War ar Rouantelezh-Unanet
* Jean-Bernard Cadier
; War ar relijion
* Michel Cool
* Michel Kubler
* Frédéric Lenoir
* Odon Vallet
* Abdennour Bidar
; War ar skiantoù
* André Brahic
* Alain Cirou
* Jean Jouzel
* Axel Kahn


## Prizioù
E 2005 he deus resevet an abadenn ul *Laurier de l'information* roet gant al *Lauriers de la radio et de la télévision,* hag a ro ur priz bep bloaz d'an abadennoù a gemer perzh e kresk ar sevenadur hiniennel.

## Kondaonidigezh el lezvarn
Da heul abadenn an 11 a viz C'hwevrer 2005, gant an anv *« Délinquance, la route des Roms »*, e voe tamallet *C dans l'Air* gant c'hevredigezhioù ar Romed, ar MRAP, al LICRA hag al Ligue française pour la défense des droits de l'homme et du citoyen, evit bezañ graet ur gourmesk etre ar Romed hag ar felliezh. Lavaret a raent e voe lavaret « Porajmos » (komzoù a-enep d'an dziganed) gant an dud pedet, ha ne oant ket laouen eus ar pezh en doa kinniget Yves Calvi, da lavaret eo e vefe eus ar Romed un aozadur aozet a glaskerien vara.

## Daveoù


## Liammoù diavaez
*  Lec'hienn an abadenn ''C dans l'air'' war lec'hienn ofisiel France 5